  Майя Бывальцева 20-тӥ гудырикошконлы Удмуртиын эшшо 27 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль черламъёс пӧлын Ижкарын 14 улӥсьёс, Сарапулын вить улӥсьёс. Быдэн кык учыр Дэри, Вавож ёросъёсын пусйизы, быдэн одӥг – Можгаын, Алнаш, Эгра, Камбарка ёросъёсын. Эшшо 40 висисьёс йӧназы. Туннэ нуналлы Удмуртиын коронавирус инфекциен черлан 1 сюрс 903 учыр лабораториосын зэматэмын. 2 сюрс 386 адями йӧназ, 56 мурт кулӥз. Та дыре кызь витезлэн черламъёслэн тазалыксы секыт лыдъяське. Тулыспалысен элькунын коронавируслы 244 сюрс 630 эскеронъёс ортчытӥзы, берло нуналскын – 2 сюрс 50.  Тегъёс: Тазалык Ижкар висён Удмуртия коронавирус  